‘Baltops 2017’ – NATO øver angrebskrig omkring Østersøen | KPnet
Seksten NATO-lande øver i disse dage krig mod Rusland i militærøvelsen Baltops 2017 – én ud af en lang række af NATO’s krigsøvelser i området. Helt i tråd med regeringens nye sikkerhedspolitik: Send flere penge til NATO’s krige.
NATO er i fuld gang med at opbygge en fremskudt og truende bastion mod Rusland med fast stationerede kamptropper i de baltiske lande og Polen. USA styrer og Danmark er som altid med i første række, både i Baltop 2017 og i Estland og Polen – og senere på året i øvelsen Aurora, der inddrager Gotland, Stockholm og Göteborg i omringningen af Rusland. Også Sverige og Finland trækkes tæt til NATO’s strategi som deltager i en række øvelser.
I et simuleret angreb ‘forsvarer’ styrkerne, der består af 4.000 personer på skibene, 50 skibe og u-både og over 50 fly Polen og Estland bl.a. mod fjendtlige amfibiefartøjer og slutter øvelsen i Kiel i Tyskland. Østersøen og landene omkring rustes til tænderne i krigsforberedelser af NATO.
Øvelser og ‘virkelighed’ væves tæt sammen. I Estland vil Danmark fra januar 2018 stille med 200 soldater og overvågningsfly og i Polen som en del af ledelsen af NATO’s ‘ekstra hurtige udrykningsstyrke’, der blev dannet på NATO-mødet i Wales i 2014.
Ny sikkerhedsstrategi: Mere oprustning og krig – flere penge til NATO
I dag d. 14. juni fremlagde regeringen sin nye udenrigs- og sikkerhedspolitiske strategi, hvis kerneindhold kan udtrykkes i få ord: Opbakning til USA og NATO’s “mere oprustning – flere penge til NATO”. Som det udtrykkes i regeringens papir: “Danmark tager ansvar ved at øge forsvarsudgifterne”.
Begrundelsen er den ikke nærmere definerede ‘trussel fra Rusland’ – og truslen fra de terrorgrupper som NATO-landene og deres allierede i det store og hele selv har skabt, både gennem angrebskrige i Afghanistan, Irak, Libyen og Syrien og gennem den direkte støtte til opbygningen af grupperne.
En farlig vej, der i høj grad øger krigsfaren.
Danmark og Norden som bombemål
Tid til Fred – Aktiv mod krig deltager i de kommende dage på Folkemødet på Bornholm. De skriver bl.a.:
– I Tid til fred – Aktiv mod krig arbejder vi for at skabe den folkelige bredde og modstand mod den krigsoptrapning og mulige kommende krige, som disse øvelser er en del af. Danmark vil – i tilfælde af en krig omkring Østersøen mod Rusland – være et oplagt mål for angreb, bomber og besættelse. Vi siger aldrig igen. Danmark må trække sig ud af NATO og også af EU, hvorfra krigstrommerne også lyder. Danmark skal ikke være en villig brik i et storpolitisk spil. Danmark må standse al krigsproduktion og arbejde aktivt for fred i verden.
En uendelig kæde af krigsøvelser
Baltops 2017 står på ingen måde alene. Den ene øvelse afløser den anden i en konstant beredskabsopbygning. Her ses rækken af planlagte øvelser i 2017.
Aurora 17, svensk øvelse med deltagelse fra Danmark, Estland, Finland, Frankrig, Litauen, Norge og USA samt 40 svenske myndigheder. I alt 19.000 personer involveres. Ca. 10. – 30. september.
Demonstrationer mm. 15.-18. september i Göteborg og formentlig 23.-24. september i Stockholm.
Northern Coast (NOCO 17) i Østersøen, ledt af USA den18. – 22. September
Steadfast Pyramid 17, NATO-øvelse i Litauen, 10. – 15. september
Steadfast Pinnacle 17, NATO-øvelse i Litauen, 17. – 22. september
Antal øvelser ledt af NATO og NATO-allierede:
I alt er der planlagt 100 NATO-øvelser i 2017 og 149 nationale øvelser, ledt af NATO-allierede.
I 2016 var der 107 NATO-øvelser og135 nationale øvelser.
Saber Strike 17 (SASE17) i Estland, Letland, Litauen og Polen ledt af USA. Øvelsen foregår den 6.-23. juni, i 2016 deltog 9000 tropper.
Iron Wolf multinational øvelse i Litauen, ledt af Litauen. Den foregår den 11.-25. juni, i 2016 deltog 5000 tropper.
Øvelser i Østersø-regionen i september 2017:
Aurora 17, svensk øvelse med deltagelse fra Danmark, Estland, Finland, Frankrig, Litauen, Norge og USA samt 40 svenske myndigheder. Ialt 19.000 personer involveres. Ca. 10. – 30. september.